32003D0506
L 172/16
JURNALUL OFÍCIAL AL UNIUNII EUROPENE
DECIZIA COMISIEI
din 3 iulie 2003
de modificare a Deciziei 2001/881/CE a Comisiei de stabilire a listei punctelor de control la frontieră desemnate pentru controalele veterinare ale animalelor și ale produselor animale din țări terțe și a Deciziei 2002/459/CE a Comisiei de stabilire a listei unităților din rețeaua informatizată ANIMO
(Text cu relevanță pentru SEE)
(2003/506/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele provenind din țări terțe introduse în Comunitate (1), în special articolul 6 alineatul (2),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care intră în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (2), astfel cum a fost modificată ultima dată prin Directiva 96/43/CE (3), în special articolul 6 alineatul (4),
întrucât:
(1)
Lista punctelor de control la frontieră desemnate pentru controlul veterinar al animalelor vii și al produselor animale provenind din țări terțe, aprobată prin Decizia 2001/881/CE a Comisiei (4), astfel cum a fost modificată ultima dată prin Decizia 2002/986/CE a Comisiei (5), care indică numărul de unități din rețeaua ANIMO pentru fiecare punct de control la frontieră, trebuie actualizată pentru a ține seama în special de evoluțiile înregistrate în unele state membre și de controalele comunitare.
(2)
Lista unităților din rețeaua ANIMO care figurează în Decizia 2002/459/CE a Comisiei (6), astfel cum a fost modificată prin Decizia 2002/986/CE, care indică numărul ANIMO pentru fiecare punct de control la frontieră din Comunitate, trebuie actualizată în consecință pentru a reflecta schimbările survenite și pentru a rămâne identică cu cea din Decizia 2001/881/CE.
(3)
Măsurile prevăzute de prezenta decizie sunt în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa la Decizia 2001/881/CE se înlocuiește cu textul din anexa I la prezenta decizie.
Articolul 2
Anexa la Decizia 2002/459/CE a Comisiei se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 3 iulie 2003.